ഗര്ഭസ്ഥ ശിശുവുമായെത്തിയ യുവതിക്ക് ചികില്സ നിഷേധിച്ചതില് അന്വേഷണത്തിന് ഉത്തരവിട്ട് മനുഷ്യാവകാശ കമ്മീഷന് തിരുവനന്തപുരം: ജീവനില്ലാത്ത ഗര്ഭസ്ഥ ശിശുവുമായെത്തിയ യുവതിക്ക് സര്ക്കാര് ആശുപത്രികള് ചികില്സ നിഷേധിച്ചതിനെക്കുറിച്ച് അന്വേഷിക്കണമെന്ന് സംസ്ഥാന മനുഷ്യാവകാശ കമ്മീഷന്. മൂന്ന് ആശുപത്രികളിലായാണ് യുവതിക്ക് ചികിത്സ നിഷേധിച്ചത് . ഇതേക്കുറിച്ചു അന്വേഷിക്കാനായാണ് കൊല്ലം ജില്ലാ മെഡിക്കല് ഓഫിസര്ക്കാണ് കമ്മീഷന് അംഗം വി കെ ബീനാകുമാരി ഉത്തരവ് നല്കിയത്. സര്ക്കാര് ആശുപത്രികള് ചികില്സ നിഷേധിക്കാനുണ്ടായ സാഹചര്യം വിശദമായി പരിശോധിക്കണമെന്ന് കമ്മീഷന് ആവശ്യപ്പെട്ടു.അന്വേഷണ റിപോര്ട്ട് മൂന്നാഴ്ചക്കകം സമര്പ്പിക്കണമെന്നും പറഞ്ഞു . പാരിപ്പള്ളി കല്ലുവാതുക്കല് സ്വദേശി മിഥുന്റെ ഭാര്യ മീരക്കാണ് ഈ ദുരനുഭവം ഉണ്ടായത് .പരവൂര് നെടുങ്ങോലം താലൂക്ക് ആശുപത്രി, കൊല്ലം വിക്ടോറിയ ആശുപത്രി, എസ്എടി ആശുപത്രി എന്നീ ആശുപത്രികളാണ് ചികില്സ നിഷേധിച്ചത്. ഒടുവില് കൊല്ലം മെഡിക്കല് കോളജില് പ്രസവിക്കുമ്ബോള് കുഞ്ഞ് മരിച്ചിട്ട് ആറുദിവസമാണെന്ന് മനസ്സിലായി.